આજે પણ એ પરંપરા ચાલે છે. આ વિસ્તારમાં હવે સિંચાઇની નહેરો પણ બની છે. પાણીની સમસ્યા પહેલાં કરતા ઓછી થઈ છે, પણ કાળિયારનો જીવ જોખમમાં મૂકાઈ તે બિશનોઇ ચલાવે નહિ. નહેરોને કારણે એક નવી સમસ્યા ઊભી થઈ છે. પાણી જોઈને કાળિયાર અને ચિંકારા અને બીજા પશુઓ નહેરમાં ઉતરે. અંદર ઉતરી તો જાય, પણ પછી બહાર નીકળવું મુશ્કેલ, કેમ કે નહેરને પાકી કરવા સીમેન્ટના પાળા કરાયા છે. પાણી પીવા જનારા પશુઓ નહેરમાં પડીને મોત પામવા લાગ્યા હતા.